CELEX: 22016D1797
Language: hr
Date: 2016-09-15 00:00:00
Title: Odluka br. 1/2016 Zajedničkog odbora za provedbu koji je osnovan Dobrovoljnim sporazumom o partnerstvu između Europske unije, s jedne strane, i Republike Indonezije, s druge strane, оd 15. rujna 2016. o datumu početka provođenja sustava za izdavanje dozvola za provedbu zakonodavstva, upravljanje i trgovinu u području šuma (FLEGT) [2016/1797]

11.10.2016   
            
            
               HR
            
            
               Službeni list Europske unije
            
            
               L 274/62
            
         Odluka br. 1/2016 Zajedničkog odbora za provedbu koji je osnovan Dobrovoljnim sporazumom o partnerstvu između Europske unije, s jedne strane, i Republike Indonezije, s druge strane,
   оd 15. rujna 2016.
   o datumu početka provođenja sustava za izdavanje dozvola za provedbu zakonodavstva, upravljanje i trgovinu u području šuma (FLEGT) [2016/1797]
   ZAJEDNIČKI ODBOR ZA PROVEDBU,
   uzimajući u obzir Dobrovoljni sporazum o partnerstvu između Europske unije i Republike Indonezije (dalje u tekstu: Sporazum) koji je nakon ratifikacije stranaka stupio na snagu 1. svibnja 2014.,
   budući da:
   
               (1)
            
            
               Člankom 14. stavkom 5. točkom (e) Sporazuma predviđa se da se Zajednički odbor za provedbu usuglasuje o datumu početka rada sustava za izdavanje dozvola FLEGT nakon procjene funkcioniranja indonezijskog sustava za osiguranje zakonitosti drvne sirovine (TLAS) na osnovi kriterija utvrđenih u Prilogu VIII.
            
         
               (2)
            
            
               Na temelju zajedničke neovisne procjene indonezijskog TLAS-a zaključeno je da je indonezijski TLAS stabilan sustav te da ispunjava kriterije za procjenu operativnosti iz Priloga VIII. Sporazumu.
            
         
               (3)
            
            
               Obje stranke provele su odgovarajuće unutarnje postupke i međusobno su se obavijestile preko ZOP-a o vlastitoj spremnosti da započnu s primjenom sustava za izdavanje dozvola FLEGT.
            
         
               (4)
            
            
               ZOP će nastaviti pratiti provedbu Sporazuma, a stranke su utvrdile zajednička djelovanja kojima je potrebno dati prednost tijekom 2017. kako bi se osigurala učinkovita provedba Sporazuma,
            
         ODLUČIO JE:
   Članak 1.
   Sustav za izdavanje dozvola FLEGT započinje s radom 15. studenoga 2016.
   Članak 2.
   Ova se Odluka sastavlja u dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i indonezijskom jeziku, pri čemu je svaki od tih tekstova vjerodostojan. U slučaju razlika u tumačenju jaču pravnu snagu ima tekst na engleskom jeziku.
   Članak 3.
   Ova Odluka stupa na snagu 15. studenoga 2016.
   
      Sastavljeno u Yogyakarti, Indonezija, 15. rujna 2016.
      
         
            Za Republiku Indoneziju
         
         dr. sc. Ida Bagus Putera PARTHAMA
         
            Glavni direktor za održivo upravljanje šumama, Ministarstvo za okoliš i šumarstvo, Indonezija
         
      
      
         
            Za Europsku uniju
         
         Charles-Michel GEURTS
         
            Zamjenik voditelja misije
         
         
            Delegacija EU-a u Indoneziji i Bruneju